**Tang-kiaⁿ-to͘** (Ji̍t-gí: 東京都) sī Ji̍t-pún ê siú-to͘. Tōa Tang-kiaⁿ sī choân sè-kài tòa siāng chē lâng ê to·-hōe. Tang-kiaⁿ pún-sin to-ū 1,200-bān ê jîn-kháu. Ji̍t-pún ê chèng-tī, keng-chè, bûn-hòa tiong-sim lóng tī hia. Ji̍t-pún Thian-hông tī hia khiā-khí; tiong-iong chèng-hú ê ki-koan mā siat tī hia. Tang-kiaⁿ sī Tang-a-chiu ê 1 ê tiong-sim.

Tang-kiaⁿ ê miâ piáu-sī i tī í-chá ê hú-siâⁿ Kiaⁿ-to· tang-hong. (Kiaⁿ-to· ū 1 toāⁿ sî-kan hō·-chò "Sai-kiaⁿ".)

Tang-kiaⁿ-to ê ūi-tì.
Siong-tùi pa̍t-ê pêⁿ tōa--ê to·-chhī, Tang-kiaⁿ ê koân-lâu-á-chhù ke chiâⁿ chió tòng. Khah chē sī 6-chân chì 10-chân ê kē lâu-á. Che sī in-ūi le̍k-sú siōng, Tang-kiaⁿ tē-tài bat hoat-seng kòe chin chē pái tōa tē-tāng; hiān-tāi ê kiàn-tio̍k-hoat hān-chè khí koân-lâu.

Tang-kiaⁿ ū choân sè-kài hoat-tián siāng-kài chiâu-chn̂g ê tāi-chiòng ūn-su hē-thóng.

Hiān-jīm ê ti-sū: Koike Yuriko

Tē-lí
-----

Tang-kiaⁿ, Tang-kiaⁿ-oan ê oē-chheⁿ iáⁿ-siōng.
Tang-kiaⁿ-to· pau-koat pún-tó kah gōa-tó. Pún-tó tē-khu sī Kantô pêng-goân ê 1 pō·-hūn, tī Tang-kiaⁿ-oan ê sai-pak pêng, tang-sai-hiòng iok-lio̍k 90 km khoah, lâm-pak-hiòng, 25 km. Tang ū Tiba-koān; sai ū Yamanasi-koān; lâm ū Kanagawa-koān; pak ū Saitama-koān. Tó-sū pau-koat Izu-tó kah Ogasawara-tó, kî-tiong siāng hn̄g ê tó lī pún-tó 1,000 km.

Le̍k-sú
-------

Tang-kiaⁿ goân-thâu sī **Edo** (江戸) chit ê siâⁿ, tī 1457 nî khí-chō--ê. 1603 nî sêng-li̍p ê Tokugawa Bō·-hú (徳川幕府) khai-sí ùi Edo thóng-tī. Thian-hông ê chū-só· goân-chāi tī kū-to· Kiaⁿ-to·. 1868 nî ê 9-goe̍h, Tokugawa Bō·-hú lo̍h-tâi, Bêng-tī Thian-hông bēng-lêng Edo kái hō chò *Tôkyô* (Tang-kiaⁿ). Chū hit-chūn khai-sí, Thian-hông tō lóng tòa hia, Tang-kiaⁿ mā tòe leh chiâⁿ-chò Ji̍t-pún ê hú-siâⁿ. Chóng--sī, hoat-lu̍t-siōng lâi kóng, pēng bô chèng-sek chí-tēng Tang-kiaⁿ chò siú-to·.

1923 nî ê Kantô Tōa Tē-tāng chō-chiâⁿ Tang-kiaⁿ ū 7-bān-lâng sí--khì. Liáu-āu ū 1 ê têng-kiàn kè-oē. Tē-jī-pái Sè-kài Tāi-chiàn tang-tiong, Tang-kiaⁿ siū tio̍h Bêng-kun hong-chà, siâⁿ-chhī tōa-pō·-hūn phò-hāi liáu-liáu. Chiàn-āu Bí-kun tī Tang-kiaⁿ tē-tài siat kun-sū ki-tē.

Ji̍t-pún tī 1950, 60 nî-tāi kip-sok hoat-tián ki-chhó· kiàn-siat, chè-chō-gia̍p. Kàu-kah 1964 nî Tang-kiaⁿ í-keng ū lêng-le̍k kí-pān hit nî ê Joa̍h-thiⁿ Olympia Ūn-tōng-hōe. Tang-kiaⁿ pìⁿ-chiâⁿ choân sè-kài lóng khoàⁿ-ē-tio̍h ê Ji̍t-pún "keng-chè kî-chek".

1970 nî-tāi ê Tang-kiaⁿ hām kî-thaⁿ Ji̍t-pún to·-chhī sio-siâng, ū chiâⁿ chē tùi chng-kha sóa khì kàu siâⁿ-chhī ê î-bîn lô-kang.

Hêng-chèng
----------

Tang-kiaⁿ sī Ji̍t-pún hêng-chèng hē-thóng î-it ê 1 ê "to·". To·-chèng-hú ê pān-kong tiong-sim siat tī Sinzyuku. Tang-kiaⁿ-to· pau-koat 26 ê chhī, 23 ê te̍k-pia̍t-khu, 1 ê kūn, 5 ê teng (町), kah 8 ê chhoan.

Tōa Tang-kiaⁿ pau-koat Tang-kiaⁿ-to· kah hù-kīn ê 3 ê koān: Kanagawa, Saitama, Tiba. Chóng-jîn-kháu: 3,341-bān lâng.

### Te̍k-pia̍t-khu

Bīn-chek: 621 km². Jîn-kháu (2002): 828-bān lâng (pêng-kin 1 km² ū 13,333 lâng). Múi-1-ê te̍k-pia̍t-khu soán chhut ka-kī ê khu-tiúⁿ kah gī-hōe.

* Adati-khu (足立区)
* Arakawa-khu (荒川区)
* Bunkyô-khu (文京区)
* Tiyoda-khu (千代田区)
* Tyûô-khu (中央区)
* Edogawa-khu (江戸川区)
* Itabasi-khu (板橋区)
* Katusika-khu (葛飾区)
* Kita-khu (北区)
* Kôtô-khu (江東区)
* Meguro-khu (目黒区)
* Minato-khu (港区)
* Nakano-khu (中野区)
* Nerima-khu (練馬区)
* Ota-khu (大田区)
* Setagaya-khu (世田谷区)
* Sibuya-khu (渋谷区)
* Sinagawa-khu (品川区)
* Sinzyuku-khu (新宿区)
* Suginami-khu (杉並区)
* Sumida-khu (墨田区)
* Tosima-khu (豊島区)
* Taitô-khu (台東区)

### Chhī

* Akiruno-chhī
* Akisima-chhī
* Tyohu-chhī
* Hutyû-chhī
* Hussa-chhī
* Hatiozi-chhī
* Hamura-chhī
* Tang-kurume-chhī (Higasikurume)
* Tang-murayama-chhī (Higasimurayama)
* Tang-yamato-chhī (Higasiyamato)
* Hino-chhī
* Sai-tang-kiaⁿ-chhī (Nisi-tôkyô)
* Inagi-chhī
* Kiyose-chhī
* Kodaira-chhī
* Koganei-chhī
* Kokubunzi-chhī
* Komae-chhī
* Kunitati-chhī
* Matida-chhī
* Mitaka-chhī
* Musasimurayama-chhī
* Musasino-chhī
* Ome-chhī
* Tatikawa-chhī
* Tama-chhī

### Kūn

* Nisitama
	+ Hinohara (檜原村)
	+ Hinode (日の出町)
	+ Mizuho (瑞穂町)
	+ Okutama (奥多摩町)

### Tó

Hêng-chèng siōng, Izu-tó (伊豆諸島) hun 4 ê "chi-thiaⁿ" (支庁):

* Hatijô (八丈支庁)
	+ Aogasima (青ヶ島村)
	+ Hatijô (八丈町)
* Miyake (三宅支庁)
	+ Mikurazima (御蔵島村)
	+ Miyake (三宅村)
* Ogasawara (小笠原支庁)
	+ Ogasawara (小笠原村)
* Osima (大島支庁)
	+ Kôzusima (神津島村)
	+ Nîzima (新島村)
	+ Osima (大島町)
	+ Tosima (利島村)

Koan-kong tē-tiám
-----------------

Tang-kiaⁿ iā-kéng
* Kôkyo, Thian-hông ê chū-só·
* Tang-kiaⁿ Thih-thah
* Tang-kiaⁿ Kok-li̍p Phok-bu̍t-koán
* Edo-Tang-kiaⁿ Phok-bu̍t-koán
* Roppongi Hills, 1 tòng sin koân-lâu
* Ji̍t-pún Bú-tō-koán kah Tang-kiaⁿ Dômu
* Odaiba, tī Tang-kiaⁿ-oan ê 1 ê tōa jîn-chō-tó
* Khēng Kiô (レインボーブリッジ) kah Yurikamome chiah-ūn hē-thóng
* Kabukiza hì-īⁿ
* Akasaka Palace and Jingu Gaien Park
* Bêng-tī Sîn-kiong
* Ueno Kong-hn̂g
* Sumida Kong-hn̂g
* Nagata-cho, Ji̍t-pún Kok-hōe hām kî-thaⁿ ê chèng-hú ki-koan ê tē-tiám
* Kinryû-soaⁿ Sensô-sī, tī Asakusa
* Tang-kiaⁿ Disney, tī Tiba-koān ê Urayasu, Tang-kiaⁿ hù-kīn

Gōa-pō͘ liân-kiat
-----------------


|  |  |
| --- | --- |
|  | Tī Wikimedia Commons téng ê siong-koan tóng-àn: ***Tokyo*** |

* Tang-kiaⁿ chèng-hú ê koan-kong chu-sìn (Hôa-gí)

Siong-koan tiâu-ba̍k
--------------------

* Tang-kiaⁿ
* Tang-kiaⁿ ê te̍k-pia̍t-khu
* Tang-kiaⁿ tē-hng
* Siú-to͘-khian

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
 Ji̍t-pún ê To͘-tō-hú-koān (都道府県) |
| --- |
|  |
| Hokkaidô tē-hng | Hokkaidô |
|  |
| Tôhoku tē-hng | Aomori | Iwate | Miyagi | Akita | Yamagata | Hukusima |
|  |
| Kantô tē-hng | Ibaraki | Totigi | Gunma | Saitama | Tiba | Tang-kiaⁿ-to͘ | Kanagawa |
|  |
| Tyûbu tē-hng | Niigata | Toyama | Isikawa | Hukui | Yamanasi | Nagano | Gihu | Sizuoka | Aiti |
|  |
| Kinki tē-hng | Mie | Siga | Kiaⁿ-to͘-hú | Tāi-pán-hú | Hyôgo | Nara | Wakayama |
|  |
| Tyûgoku tē-hng | Tottori | Simane | Okayama | Hirosima | Yamaguti |
|  |
| Sikoku tē-hng | Tokusima | Kagawa | Ehime | Kôti |
|  |
| Kyûsyû tē-hng | Hukuoka | Saga | Nagasaki | Kumamoto | Ôita | Miyazaki | Kagosima | Okinawa |

 |